# Charlie Patton

Charlie Patton, també conegut com a Charley Patton (abril de 1887/1891 – 28 d'abril de 1934) és considerat el millor músic estatunidenc de Delta blues. El musicòleg Robert Palmer el considera un dels músics americans més importants del segle xx.

## Biografia

Charlie Patton fou una de les primeres estrelles del Delta blues. Patton, nascut al Comtat de Hinds prop d'Edwards, va viure gran part de la seva vida al Comtat de Sunflower, al Mississipi Delta. El 1900 la seva família es va traslladar al nord de la plantació de cotó Dockery Plantation propera a Ruleville, on també van habitar músics com John Lee Hooker, Howlin' Wolf i Robert Johnson.
A Dockery, Charlie va romandre sota el tutelatge del músic afroamericà Henry Sloan, que tenia un estil de música diferent al de l'època que avui es considera el principi del blues. Charlie va passar un temps amb Henry Sloan fins a convertir-se en un intèrpret i compositor quan tenia uns 19 anys, després d'haver compost "Blues Pony".
Va ser molt popular arreu dels Estats Units del Sud i va rebre invitacions per interpretar música a plantacions i tavernes; a aquestes interpretacions, acostumava a barrejar elements d'espectacle, tocant amb la guitarra a la falda i darrere del coll, igual que farien, anys més tard, artistes com Jimi Hendrix.
Patton es va instal·lar el 1933 a Holly Ridge (Mississipi) amb la seva muller i la seva sòcia d'enregistrament Bertha Lee Pate. Morí el 28 d'abril de 1934 a la plantació Heathman-Dedham, prop d'Indianola (Mississipi), a causa d'una cardiopatia; està enterrat a Holly Ridge.
Es considera que Patton era una combinació de blanc, negre, i cherokee. Patton va cantar a "Down the Dirt Road Blues" d'haver-se'n anat a "la Nació" i "el Territo'", referint-se a la Nació Cherokee del Territori Indi.
La partida de defunció de Patton manifesta que va morir a una casa a unes vint milles de la Dockery Plantation d'Indianola (Mississipi). Bertha Lee no s'esmenta al certificat de defunció, l'únic informant era un tal Willie Calvin. La seva mort no es va comunicar als diaris.

## Reconeixements

El 2001 es va presentar Screamin' and Hollerin' the Blues: The Worlds of Charley Patton, l'àlbum recopilatori dels treballs enregistrats de Patton, on també s'hi poden trobar enregistraments d'amics seus i socis. Aquest recopilatori va guanyar tres Premi Grammy al millor àlbum històric, millor recopilatori o edició limitada i al millor àlbum de notes. La discogràfica Catfish Records també va publicar una altra col·lecció d'enregistraments de Patton titulada The Definitive Charley Patton.
El 2006 la seva cançó "Pony Blues" (1929) es va incloure al National Recording Registry de la Biblioteca del Congrés dels Estats Units. La junta selecciona enregistraments que són "culturalment, històricament, o estèticament significatives".

## Discografia
### Amb Paramount

Enregistraments realitzats amb la discogràfica Paramount Records:
* Pony Blues/Banty Rooster Blues (1929)
* Prayer Of Death Pt.1/Prayer Of Death Pt. 2 (1929)
* Screamin' And Hollerin' The Blues /Mississippi Bo Weavil Blues (1929)
* Down The Dirt Road Blues/It Won't Be Long (1929)
* A Spoonful Blues/Shake It And Break It But Don't Let It Fall Mama (1929)
* Pea Vine Blues/Tom Rushen Blues (1929)
* Lord I'm Discouraged/I'm Going Home (1929)
* High Water Everywhere Pt. 1/High Water Everywhere Pt. 2 (1930)
* Rattlesnake Blues/Running Wild Blues (1930)
* Magnolia Blues/Mean Black Cat Blues (1930)
* Mean Black Moan/Heart Like Railroad Steel (1930)
* Green River Blues/Elder Greene Blues (1930)
* Jesus Is A Dying-Bed Maker/I Shall Not Be Moved (1930)
* Hammer Blues/When Your Way Gets Dark (1930)
* Moon Going Down/Going To Move To Alabama (1930)
* Some Happy Day/You're Gonna Need Somebody When You Die (1930)
* Circle Round The Moon/Devil Sent The Rain Blues (1930)
* Dry Well Blues/Bird Nest Bound (1931)
* Some Summer Day Pt. 1/Jim Lee Blues Pt. 1 (1931)
* Frankie And Albert/Some These Days I'll Be Gone (1932)
* Joe Kirby/Jim Lee Blues Pt. 2 (1932)

### Amb Vocalion

Enregistraments realitzats amb la discogràfica Vocalion Records:
* 34 Blues/Poor Me (1932)
* High Sheriff Blues/Stone Pony Blues (1934)
* Love My Stuff/Jersey Bull Blues (1934)
* Oh Death/Troubled 'Bout My Mother (1935)
* Hang It On The Wall/Revenue Wall Blues (1935)

## Exemples de la seva música

| Banty Rooster Blues (1929) | Bird Nest Bound (1931) | Dry Well Blues (1931) | Down the Dirt Road Blues (1929/1930) |
| High Water Everywhere I (1930) | High Water Everywhere II (1930) | Elder Green Blues (1930) | Going to Move to Alabama (1930) |
| High Sherriff Blues (1934) | It Won't Be Long (1929/1930) | Mississippi Bo Weavil (1929/1930) | Moon Going Down (1930) |
| Pony Blues (1929) | Poor Me (1933/1934) | Shake It and Break It (1929/1930) | Screamin' and Hollerin' (1929/1930) |
| Spoonful Blues (1929/1930) | When Your Way Gets Dark (1930) | Green River Blues (1930) | Hammer Blues (1930) |

## Referències

* ↑ Palmer, Robert 1981 (pàg. 133)
* ↑ Paolucci, Anthony. Where Hails the Savage Rhythm (en anglès). Lulu.com, p. 3. ISBN 0557386276.
* ↑ Palmer, Robert 1981 (pàg. 89)
* ↑ Du Noyer, Paul. The Illustrated Encyclopedia of Music (en anglès). Fulham, Londres: Flame Tree Publishing, 2003, p. 159. ISBN 1-904041-96-5.
* ↑ «The National Recording Registry 2006» (en anglès). Biblioteca del Congrés dels Estats Units. [Consulta: 31 octubre 2011].

## Bibliografia

* Palmer, Robert. Deep Blues. Nova York: Penguin Books, 1981. ISBN 0-14-006223-8. LCCN 82-000382.
* Calt, Stephen; Gayle Wardlow. King of the Delta Blues, The Life and Music of Charlie Patton. de localitzacions, Nj: Rock Chapel Press, 1988. ISBN 0-9618610-0-2. LCCN 87-072899.
* Fahey, John. A textual and musicological analysis of the repertoire of Charley Patton. (Thesis (M.A.)--University of California, Los Angeles.), 1966. LCCN 67-003863.
* Fahey, John. Charley Patton. Londres: Studio Vista, 1970. ISBN 0289700302. LCCN 70-548903.

## Enllaços externs

* Biografia de Charley Patton a ParamountsHome.Org (anglès)
* Música de Charley Patton a Internet Archive (anglès)
* "Els inicis: Charlie Patton" al bloc de "L'espectador invisible"